Jaguarwelpie uit dieretuin gesteelFoto: Paul Wyman op Flickr. “Ek kan bevestig dat die vier maande oue welpie gesteel is,” het kapt. Chaka Marope, woordvoerder van die polisie, gesê. Volgens hom is die welpie sowat R20 000 werd. “Die jaguar is twee weke gelede gesteel en ons vermoed die welpie is op die perseel doodgemaak. Volgens inligting is die welpie moontlik vir moetie-doeleindes gebruik.” Marope het gesê die ondersoek duur voort en dat niemand nog in hegtenis geneem is in verband met die voorval nie.